Ar poent kenta eo, eh eo bet skrivet Gwalarn e brezoneg penn-da-benn, pa veze kavet ive pennadou galleg e peb niverenn euz Brug. Petra oa ta neuze ar brezoneg evid Gwalarn ? Roparz Hemon eo e-neus roet ar respont en Eur Breizad och adkavout Breiz : ez nemeti ar Vretoned eo ar brezoneg, yez  an estren eo ar galleg , sed, evel Breiziz, e ranker tremen heptañ . Ar galleg eo ar yez villiget : mouga a ra hor spered, labourad a ra da ziskar hor broadelez. Sed e ranker war eun dro stourm evid ar brezoneg hag eneb ar galleg. Rag ar yez eo merk ar vroadelez, ha broadelez (a h a) a-unan gand unyezegez.